કાર્યકારી મૂડી, સબસીડીયરી માટે ભંડોળ, પ્રમોટર્સ તરફથી લોનની પુનઃચુકવણી/અગાઉથી ચુકવણી કરવા અને સામાન્ય કોર્પસ ખર્ચ માટે ફંડ એકત્રિત કરવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૩૩૩૩૦૦૦ ઈકવીટી શેર, રૂ. ૧૪૦ ના મુકરર ભાવથી ઓફર કરીને રૂ. ૪૬.૬૬ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૦૯.૦૫.૨૦૧૮ ના રોજ ખુલશે અને તા. ૧૧.૦૫.૨૦૧૮ના રોજ બંધ થશે. ઓછામાં ઓછી અરજી ૧૦૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ એમ ઈ પર લીસ્ટ થશે. આ ઈસ્યુ તેમની ભરપાઈ થયેલમૂડીના ૨૬.૪૧% ટકા હિસ્સો આપશે. આ ઈસ્યુના સંયુક્ત લીડ મેનેજર સારથીકેપિટલ એડવાઈઝર્સ પ્રા. લી. તેમ જ ઈન્ડીયન ઓવરસીસ બેંક લી છે જયારે રજીસ્ટ્રાર બીગ શેર સર્વિસીસ પ્રા. લિ છે. કંપનીએ શરુઆતમાં ભાવોભાવ શેર આપ્યા પછી, તેમણે બીજા શેર રૂ. ૫૦ થી રૂ. ૯૦ ના ભાવે આપેલ. પ્રમોટરો દ્વારા સંપાદિત શેરની સરેરાશ કિંમત રૂ. ૪૩.૭૯ અને રૂ. ૫૦.૧૪ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૯.૧૯ કરોડ છે તે વધીને રૂ. ૧૨.૬૨ કરોડ થશે. પ્રમોટરોએ આઈપીઓ અગાઉ પ લાખશેર શુભકામ પ્રોપર્ટીસ એલએલપીને શેર દીઠ રૂ. ૧ર૬ ના ભાવે વેચેલ છે.